Pälkäneen Luja-Lukko

Pälkäneen Luja-Lukko eli PäLuLu on Pälkäneellä vuonna 1934 perustettu urheiluseura. Seuran nimi oli Pälkäneen Lukko vuoden 2007 alkuun asti, jolloin Pälkäneen ja Luopioisten kuntaliitoksen myötä yhdistettiin Pälkäneen Lukon ja Luopioisten Lujan toiminta ja otettiin käyttöön nykyinen nimi. Tunnettuja seuraa edustaneita urheilijoita ovat kiekonheittäjä Tanja Komulainen, pikaluistelijat Toivo Salonen ja Pekka Lattunen sekä ampumahiihtäjä Kari Kataja.http://www.palkaneenlukko.net/index.php?PAGE=7&NODE_ID=7&LANG=1 Seuran lajivalikoimaan kuuluvat jalkapallo, jääkiekko, koripallo, lentopallo, luistelu, suunnistus, salibandy sekä yleisurheilu.http://www.palkaneenlukko.net/index.php?PAGE=5&NODE_ID=5&LANG=1 Pälkäneen Luja-Lukon lentopallon miesten edustusjoukkue pelaa miesten 1-sarjassa.

 Koripallo 

PäLuLun koripallojaosto on seuran suurimpia. Sillä on kymmenkunta joukkuetta, joista suurin osa juniori-ikäluokissa.http://www.palkaneenluja-lukko.net/koripallo2/jaoston-esittely/ Seuran koripallojuniorien määrä kasvoi voimakkaasti kaudella 2008-2009http://www.basket.fi/uutiset/kaikki_uutiset/?x122462=1892780http://www.basket.fi/uutiset/kaikki_uutiset/?x122462=6015245.

Seuran miesten edustusjoukkue pelasi kaudella 2014–2015 läntisen alueen alimmalla kilpasarjatasolla eli V divisioonassa, josta se nousi 11–4-voitto–tappiosuhteella IV-divisioonaan.http://www.basket.fi/sarjat/sarjan_etusivu/?season_id=89323&league_id=117

 Lähteet 

 Aiheesta muualla 
 Seuran kotisivut

Luokka:Suomalaiset pikaluisteluseurat
Luokka:Suomalaiset urheilun yleisseurat
Luokka:Vuonna 1934 perustetut urheiluseurat
Luokka:Pälkäne